open-index/open-wikipedia-markdown huggingface dataset:
Galiñeiro

O termo **Galiñeiro** pode referirse a:

*Un **galiñeiro** é un lugar onde se crían e gardan galiñas. 

Como topónimo, pode referirse a:

;En Galiza
***Galiñeiro**, lugar da parroquia de Parga, no concello de Guitiriz;
***Galiñeiro**, lugar da parroquia de Labrada, no concello de Guitiriz;
***Galiñeiro**, lugar da parroquia de Alba, no concello de Vilalba;
***O Galiñeiro**, lugar da parroquia de Agrón, no concello de Ames;
***O Galiñeiro**, lugar da parroquia de Meá, no concello de Mugardos;
***O Galiñeiro**, lugar da parroquia de Santo André de Boimente, no concello de Viveiro.

;Monte de Galiza
***Monte Galiñeiro**, entre Vigo e Gondomar.

;Serra de Galiza
***Serra do Galiñeiro**, nos concellos de Vigo, Gondomar, O Porriño e Tui.

## Véxase tamén
### Outros artigos
****Galiñeiro***, álbum do grupo galego de rock Goma 2.
UHF

**UHF** (*Ultra High Frequency*) é un rango de ondas electromagnéticas con frecuencias entre os 300 MHz e os 3&nbsp;GHz, sitúase entre a SHF (Super High Frequency) e a VHF (Very High Frequency).  Nesta banda prodúcese a propagación por onda espacial troposférica, cunha atenuación adicional máxima de 1&nbsp;dB  se está despexada a primeira zona de Fresnel.

## Televisión 
Basicamente a UHF emprégase para as emisións de televisión.  Na banda IV, comprendida entre as frecuencias 470&nbsp;MHz a 590&nbsp;MHz e a banda V entre 590&nbsp;MHz e 862&nbsp;MHz, transmítense as emisións da televisión terrestre, analóxica primeiro e agora dixital, e correspóndese coas canles 21 á 35 e 36 á 69, respectivamente.  A cobertura das ondas de UHF é menor que as de VHF, correspóndolles, en condicións normais, entre os 50 e os 100&nbsp;km; para distancias superiores precísanse repetidores.

Os intervalos entre 950 a 2.150&nbsp;MHz utilízanse para as emisións da televisión por satélite.

## Radio 
*Transmisións portátiles de baixa potencia para uso non profesional: PMR446 na Unión Europea (entre 446 e 446.09&nbsp;MHz) ou  Family Radio Service nos Estados Unidos (entre 462 e 467&nbsp;MHz)
*Radioafeccionados: banda de 70 cm (430-440&nbsp;MHz) e banda de 23 cm (1200&nbsp;MHz)
## Telefonía móbil 
*Norma GSM, arredor dos 900&nbsp;MHz
*Norma DCS1800, arredor dos 1800&nbsp;MHz
*Norma PCS1900, arredor 1900&nbsp;MHz
As Lombas, Loentia, Castro de Rei

**As Lombas** é un lugar da parroquia de Loentia, no concello lugués de Castro de Rei. Segundo o IGE, en 2019 tiña 49 habitantes (21 homes e 28 mulleres), o que supón que mantivo a súa poboación dende o 2014, cando tamén tiña 49 habitantes.

Nel atópase un exemplar de eucalipto do maná de 120 anos, que acada unha altura de 45 metros e un perímetro troncal de case 9. Coñécese co nome de eucalipto da Casa de Ordax.

## Lugares e parroquias 
### Lugares de Loentia 
### Parroquias de Castro de Rei 
## Notas 
## Véxase tamén 
### Outros artigos 
* Lugares de Castro de Rei
VHF

**VHF** (*Very high frequency*) é a frecuencia de radio que cobre o rango entre os 30 MHz e os 300&nbsp;MHz, sitúase entre a HF (High Frecuency) e a UHF (Ultra High Frecuency).

## Uso 
* Televisión, nas frecuencias 47-68&nbsp;MHz e 174-223&nbsp;MHz
* Radio FM, frecuencias 88-108&nbsp;MHz 
* Aviación, frecuencias 108 - 136.975&nbsp;MHz
* Satélites meteorolóxicos, frecuencia 137&nbsp;MHz
* Radioafeccionados, frecuencias 144-146&nbsp;MHz
* Servizo radiomarítimo, frecuencias 156-162&nbsp;MHz
* Outras frecuencias emprégaas a policía, bombeiros, ambulancias ou servizos militares.
El País Gallego (1927)

miniatura|150px|Xoán Xesús González, director de *El País Gallego*.
***El País Gallego*** foi un periódico galego editado en Santiago de Compostela entre 1927 e 1931.

## Traxectoria 
Periódico semanal, apareceu o 3 de xaneiro de 1927, como portavoz dun pequeno grupo de socialistas galegos, dirixido por Xoán Xesús González, que en 1932 foi o máximo responsábel da Unión Socialista Galega. De periodicidade irregular, foi defensor da liña e táctica do PSOE, pero con máis vinculación con Galicia que o resto da prensa socialista galega. Tivo unha segunda época que comezou o 1 de novembro de 1930 e unha terceira época a partir de maio de 1931.

## Notas 
## Véxase tamén 
### Bibliografía 
* 

* 

* 

### Outros artigos 
* Lista de publicacións impresas da provincia da Coruña
Celso Currás Fernández

**Celso Currás Fernández**, nado en Trabada o 17 de xullo de 1953, é un político galego.

## Traxectoria 
Fillo de Celso Currás López. É doutor en Ciencias da Educación e diplomado en Psicoloxía e Maxisterio. Foi Director Xeral de Formación e Emprego da Consellería de Familia e deputado do Parlamento de Galicia. O 28 de maio de 1996 o presidente da Xunta de Galicia Manuel Fraga Iribarne nomeouno Conselleiro de Educación, en substitución de Juan Piñeiro Permuy. Permaneceu nese cargo durante varias lexislaturas até a perda da maioría absoluta do PPdG nas eleccións autonómicas de 2005.

### Xestión como conselleiro 
Impulsou a *Oferta Inicial de Ensinanzas postobrigatorias* nos Centros de Ensino Público de Galicia, a figura do *Centro público integrado*, como resposta á dispersión e caída da poboación no espazo rural galego, e as denominadas *axudas á escolarización*. Apoiou a educación musical mediante proxectos de novos conservatorios e axudas e subvencións aos centros de música. Abriu varios Centros de Formación e Recursos para o profesorado. Puxo en marcha o Sistema de Información da Educación Galega e o Museo Pedagóxico de Galicia. No eido universitario deseñou un Programa de Financiamento e creou a Axencia para a Calidade do Sistema Universitario de Galicia. Así mesmo, estableceu un Plan de promoción e estabilidade do profesorado.

No ano 2004 o Presidente da Xunta, Manuel Fraga Iribarne, encárgalle a sinatura do Plan Xeral de Normalización da Lingua Galega, negociado con múltiples sectores e que acadou a unanimidade de todas as forzas parlamentarias.

## Notas
Albino Jara

**Albino Jara Benegas**, nado o 28 de febreiro de 1877 en Luque e finado o 15 de maio de 1912 en Asunción, foi un militar e presidente "de facto" da República de Paraguai en 1911.

## Traxectoria 
Estudou ata o cuarto curso na Facultade de Dereito. Aos 20 anos obtén unha bolsa de estudos en Chile, na Academía Militar; de aí sae como alférez. De regreso ao seu país ascende a tenente e en 1904 a capitán. En 1908 é ascendido a coronel. Pasarían 3 anos ata que realizase un golpe de estado e se autoproclamase presidente, derrocando ao presidente constitucional, Manuel Gondra.

Asumiu o cargo o 17 de xaneiro de 1911, aos 33 anos de idade. Durante o seu goberno estableceuse un sistema educativo comparado cos modelos de Estados Unidos e Europa. Foron pavimentados 40&nbsp;km² das rúas de Asunción, fundou o Instituto Histórico e Xeográfico de Paraguai, e traballou para que o ferrocarril chegará ata a cidade de Encarnación para posteriormente unirse a conexión con Posadas (Arxentina).

O 5 de xullo de 1911 foi deposto e levado ao porto para expulsalo cara a Bos Aires.

En 1912 retornou a Paraguai. Quixo organizar unha revolución contra o goberno de Pedro Pablo Peña, pero non o logrou. Ferido de bala na acción foi encarcerado e, como consecuencia das feridas, faleceu o 15 de maio de 1912.

## Notas
La Patria Gallega (Santiago de Compostela)

***La Patria Gallega***, subtitulado *Órgano oficial de la Asociación Regionalista*, foi un periódico quincenal editado en Santiago de Compostela do 30 de marzo de 1891 ao 15 de xaneiro de 1892.

## Traxectoria 
Aparece o 30 de marzo de 1891, dirixido por Alfredo Brañas coa colaboración de Manuel Murguía, foi o órgano da Asociación Regionalista Gallega. A publicación xurdiu co gallo dos xogos florais de Tui, celebrados en xuño de 1891, cando se fundou a Asociación Regionalista Gallega. De carácter literario, incluíu recensións e artigos xornalísticos en que manifestaba grande interese polo rexionalismo catalán como modelo a seguir en Galicia. Cesou a súa publicación o 15 de xaneiro de 1892.

## Véxase tamén 
### Bibliografía 
* 
* 
* 
### Outros artigos 
* Rexionalismo galego
* Lista de publicacións impresas da provincia da Coruña
Liberato Marcial Rojas

**Liberato Marcial Rojas Cabral** , nado en Asunción o 17 de agosto de 1870 e finado en Montevideo o 22 de agosto de 1922, exerceu a presidencia provisoria da República de Paraguai entre o 5 de xullo de 1911 e o 28 de febreiro de 1912.

## Traxectoria 
Designado polo Congreso, gobernou nun período de revoltas políticas. Unha sublevación militar obrigouno a renunciar, pero foi reposto tres días despois. O resto do seu goberno transcorreu no medio de convulsións políticas, sendo obrigado novamente a renunciar en febreiro de 1912.

Durante o seu goberno adquiriuse a casa Patri para residencia presidencial (actual Dirección Xeral de Correos); creouse a Xunta Fiscalizadora para a emisión de billetes, e faleceu o expresidente Bernardino Caballero.

Casado con Susana Dores Silva, tivo 3 fillos. Faleceu en Montevideo, Uruguai, o 22 de agosto de 1922.
Marília

**Marília** é un concello brasileiro do estado de São Paulo. Dista da capital do estado 443&nbsp;km por estrada; 529&nbsp;km por ferrocarril e 376&nbsp;km en liña recta. Localízase na latitude 22º 12'50" sur e na lonxitude 49º 56'45" oeste, estando a unha altitude de 675 metros. A súa poboación estimada polo IBGE en 2009 era de 225 938 habitantes, sendo así, o 32ª maior concello do estado paulista por número de habitantes.

## Notas 
## Véxase tamén
Pontevedra Rugby Club

O **Pontevedra Rugby Club** é un club de rugby da cidade de Pontevedra.

## Historia
[miniatura|O Pontevedra xogou a final da [Copa Xunta de Rugby|Copa Xunta 2016 fronte ós Ingleses RC en Monte Porreiro.]]
Formado dende o 2005 no Mareantes RC, o Pontevedra RC establécese como club independente a principios do 2009, dende a súa separación do Mareantes, o Pontevedra puxo especial atención na canteira. Tódolos equipos do club a día de hoxe son equipos de base. Na Copa Xunta de Rugby 2010 chegou á final na categoría cadete, na que perdeu fronte ao CRAT por 55-5 no estadio Manuel Anxo Cortizo de Lalín.

## Tempada actual
## Véxase tamén
### Ligazóns externas
* Site oficial do club
* Blog do Pontevedra RC
* Páxina oficial da Federación Galega de Rugby
San Cibrao

O termo **San Cibrao** pode referirse a tres santos do cristianismo:

***Cibrao de Cartago**, bispo de Cartago (ca. 200 - 258);
***Cibrao de Aquitania**, mago e bispo de Antioquía (morto no 304);
***Cibrao de Tarragona**, arcebispo de Tarragona no século VII.

Como topónimo, pode referirse a:

;En Galiza
***San Cibrao das Viñas**, concello da comarca de Ourense;
****San Cibrao das Viñas**, parroquia de dito concello;
*****San Cibrao das Viñas**, lugar de dita parroquia;
***San Cibrao**, parroquia do concello de Melide;
****San Cibrao**, lugar de dita parroquia;
***San Cibrao**, parroquia do concello de Oímbra;
****San Cibrao**, lugar de dita parroquia;
***San Cibrao**, parroquia do concello de Viana do Bolo;
****San Cibrao**, lugar de dita parroquia;
***San Cibrao da Pregación**, parroquia do concello de Friol;
****San Cibrao**, lugar de dita parroquia;
***San Cibrao da Repostería**, parroquia do concello de Palas de Rei;
****San Cibrao**, lugar de dita parroquia;
***San Cibrao de Armental**, parroquia do concello da Peroxa;
****San Cibrao**, lugar de dita parroquia;
***San Cibrao de Monte de Meda**, parroquia do concello de Guntín;
****San Cibrao**, lugar de dita parroquia;
***San Cibrao**, lugar da parroquia de Esperante, no concello de Agolada;
***San Cibrao**, lugar da parroquia de Francos, no concello de Baralla;
***San Cibrao**, lugar da parroquia de Veascós, no concello de Carballedo;
***San Cibrao**, lugar da parroquia de Montecubeiro, no concello de Castroverde;
***San Cibrao**, lugar da parroquia de Acevedo do Río, no concello de Celanova;
***San Cibrao**, lugar da parroquia de Lieiro, no concello de Cervo;
***San Cibrao**, lugar da parroquia do Buriz, no concello de Guitiriz;
***San Cibrao**, lugar da parroquia de San Vicente de Gondrame, no concello do Páramo;
***San Cibrao**, lugar da parroquia de Nogueirosa, no concello de Pontedeume;
***San Cibrao**, lugar da parroquia de Noche, no concello de Vilalba.

;Castro de Galiza
***Castro de San Cibrao de Las**, poboado castrexo nos concellos de Punxín e San Amaro.

## Véxase tamén
### Outros artigos
***O Cibrao**, lugar da parroquia de Outeiro, no concello de Castro de Rei;
***San Cibrá**, lugar da parroquia de Foxado, no concello de Curtis;
*Parroquias de Galicia baixo a advocación de san Cibrao
José Antonio Souto Paz

**José Antonio Souto Paz**, nado en Pontevedra o 9 de outubro de 1938 e finado en Madrid o 8 de setembro de 2017, foi un xurista e político galego.

## Traxectoria 
Catedrático de Dereito Canónico da Universidade de Santiago de Compostela, doutorouse nas Universidades de Navarra e Roma. Entre 1973 e 1975 dirixiu o Centro Rexional de Galicia da Universidade Nacional de Educación a Distancia. Entre 1975 e 1979 foi decano da Facultade de Dereito da USC. Foi profesor do Instituto de Derechos Humanos da Universidade Complutense de Madrid, e desde 1982 da UNED.

Acadou a alcaldía de Santiago de Compostela logo de presentarse ás eleccións municipais de 1979 nas listas da UCD e presidente da Asemblea de Alcaldes de Galicia (1979). Mantívose na alcaldía ata a súa renuncia en setembro de 1981. Foi vocal nunha Comisión do Consello de Europa (1979-81), director do departamento de asesoría xurídica do CDS, asesor de educación e cultura do Defensor do Pobo (1986-88) e membro da xunta de goberno do Colegio de Abogados de Madrid (1988-89). Nas eleccións xerais de 1989 foi elixido deputado pola provincia da Coruña nas listas do CDS.

Como investigador e catedrático, fixo achegas nos eidos do Dereito Canónico e Administrativo, Teoría da Organización e Dereito Matrimonial, amais de dirixir varias teses.

## Obra 
* *La noción canónica de oficio* (1971)
* *El proyecto de Ley Fundamental de la Iglesia* (1971)
* *Derecho Canónico* (1973, con outros autores)
* *Notas para una interpretación actual del Derecho Canónico* (1973)
* *Derecho Canónico* (1974, con outros autores)
* *Corso di Diritto Canonico* (1975, con outros autores)
* *La norma canónica* (1979, dous volumes, en colaboración con outros autores)
* *Derecho Canónico I. Derecho Canónico y Derecho Eclesiático del Estado* (1983)
* *Derecho Canónico II. Derecho Matrimonial* (1984)

## Véxase tamén 
### Outros artigos 
* Eleccións municipais en Santiago de Compostela
Federal Radio Commission

miniatura|Zonas nas que a Lei da radio dividía aos Estados Unidos, cada unha delas estaba representada por un comisario na FRC
A **Federal Radio Commission** (FRC) foi o órgano gobernamental norteamericano encargado de regular as emisións de radio nos Estados Unidos instituído por disposición da Lei da radio do 23 de febreiro de 1927 (*Radio Act*). En 1934 a recentemente creada Federal Communications Commission (FCC) pola Lei de comunicacións federais asumiu as súas funcións. 
## Historia 
A lei da radio de 1912 atribuía as competencias sobre a radio ao Departamento de Comercio dos Estados Unidos e non mencionaba ningún sistema de regulación das emisión de radio, prohibindo todas as comunicacións privadas de radio no que agora é a AM, diversas sentenzas xudiciais impedían a denegación de licenzas a calquera que o solicitara, como resultado as emisións de radio interferíanse constantemente facendo insufrible moitas veces escoitalas. Para resolver a situación era preciso unha intervención gobernamental, que se concretou na Lei da radio de 1927 que creou a FRC que tiña competencias para outorgar e denegar licenzas de radio, asignar frecuencias e establecer a potencia das emisoras, e aínda que non tiña competencias oficiais sobre a programación, si que podía tela en conta para renovar licenzas; tamén podía revogar licenzas en certos casos, como no caso dunha emisora non dar as mesmas oportunidades aos diferentes candidatos dunhas eleccións.

A FRC estaba formada por cinco persoas, cada unha representaba a unha zona nas que a lei de 1927 dividía os Estados Unidos, o primeiro presidente foi o almirante William H. G. Bullard pero morreu pouco despois, o 27 de novembro, substituído por Ira E. Robinson. Cando comezou a actuar a FRC eliminou nunha primeira criba moitas emisoras de independentes de pouca potencia, mantivéronse moitas das emisoras educativos pero coa frecuencia compartida con outras comerciais que emitían no horario de máis audiencia.

Un dos casos máis notorios, estivo na revogación da licenza á emisora de John R. Brinkley, a KFKB, que propagaba a través da emisora operacións cirúrxicas de dubidosa eficacia e receitaba lendo as cartas dos oíntes, en 1930 a FRC denegou a renovación da súa licenza, Brinkley recorreu a decisión perante os tribunais alegando censura, a Corte de Apelación deulle a razón a FRC alegando que podía ter en conta o contido da programación nas súas decisións sen considerarse censura. Con todo Brinkley seguiu a operar desde a fronteira mexicana coa emisora XER-AM cunha potencia de 50 Kw e despois desde XERA-AM que tiña unha potencia de 500 Kw, enorme para a época.

En 1932 tiñan licenza de emisoras de radio 625 estacións. Ademais da radio comercial tamén tiña competencias na radio afeccionada, con 30.000 licenzas en 1932, a radio marítima, con 2000 licenzas, e aínda a FRC outorgou o 25 de febreiro de 1928 a primeira licenza de televisión nos Estados Unidos, oficialmente licenza experimental, a Charles Jenkins Laboratories, que o 2 de xullo comezou a operar a W3XK.

## Notas
1080i

**1080i** (o *i* vén do inglés *interlaced*, entrelazado) é un tipo de sinal de vídeo que se obtén da exploración entrelazada dunha escena.

## Características 
Considérase propio dun sistema de televisión de alta definición xa que utiliza o dobre de liñas que calquera sistema de televisión convencional; e ademais utiliza unha relación de aspecto de 16:9, o que impón que as 1080 liñas de resolución vertical estean compostas de 1920 píxeles de resolución espacial horizontal que dá como resultado un pouco máis de 2 millóns de píxeles.

Os valores típicos de imaxe por segundo son de 25&nbsp;Hz (1080i/25) para PAL e SECAM, e de 30&nbsp;Hz (1080i/30) para NTSC. Os dous se poden transmitir por DVB e ATSC, estándares da televisión dixital.

A BBC HD, TVE HD e a maioría das canles asociadas ás estadounidenses ABC, NBC e The CW emiten en 1080i.

## Véxase tamén
### Outros artigos
*1080p
Don Drácula

***Don Drácula*** (*ドン・ドラキュラ Don Dorakyura*) é un manga e un anime xaponés obra de Osamu Tezuka que reinterpreta en clave de humor as aventuras do conde Drácula.

## Manga 
O manga comezou a publicarse no *Shūkan Shōnen Champion* o 28 de maio de 1979 e rematou o 10 de decembro dese ano. En 1980 publicouse de forma independente en tres volumes.

## Anime 
Tezuka Productions comezou unha versión anime do manga, estaban previstos 26 episodios pero por dificultades financeiras só se remataron 8 e no Xapón só se viron os catro primeiros, emitidos por TV Tokyo en 1982. A Televisión de Galicia emitiu a serie en 1985.
Nora (atracción)

miniatura|dereita|Nora en Viena, Austria.
[miniatura|dereita|[London Eye á beira do río, en Londres.]]

Unha **nora** é un enxeño mecánico que consiste nunha roda de gran tamaño que xira verticalmente, á que van suxeitos unha especie de caixóns con asentos ; é unha das estruturas de lecer que se utiliza como diversión en verbenas e parques de atraccións. Está conformada por dúas rodas paralelas que xiran en torno ao mesmo eixo, suspendidas en dúas torres verticais e sustentando en cadansúa circunferencia uns habitáculos ou bancos oscilantes, que poden se ocupados por dúas ou máis persoas dependendo das dimensións. A primeira nora foi a coñecida como Nora de Chicago, construída para a Exposición Universal de Chicago de 1893.

## Notas 
## Véxase tamén 
### Ligazóns externas 
* Noras 
### Outros artigos 
* Carrusel
* Montaña rusa
Paulino Costas

**Paulino Costas Otero**, nado en Vigo en 1937, é un antigo xogador de fútbol galego.

## Traxectoria 
Fillo dun mariñeiro, comezou xogando de dianteiro no FC Peñasco de Vigo e despois fichou polo Coruxo e polo Zeltia En 1957 pasou ao Turista, e de aí ao Arousa.. Retirouse aos 22 anos, por unha lesión no pulmón, pero volveu posteriormente para xogar no Sporting Sada. Despois da súa retirada definitiva do fútbol traballou de transportista e de camareiro.

## Notas
Lista de reis de Babilonia

Esta é unha lista de **Reis de Babilonia**, ordenada cronoloxicamente por dinastías na forma en que se atoparon en taboíñas escritas con escritura cuneiforme. Hai dúas versións da lista, comunmente coñecidas como A e B.

A *Lista real de Babilonia*, ao igual que outras listas reais, empregábase en Mesopotamia como un sistema de datación, un calendario para poder situar acontecementos no calendario. Non todas as dinastías e reis mencionados nesta lista reinaron sobre a cidade de Babilonia, algúns deles foron coetáneos e mesmo guerrearon entre si. Do mesmo xeito que a Lista Real Sumeria, segue a idea de mencionar ordenadamente as dinastías e soberanos hexemónicos do momento na rexión meridional de Mesopotamia.

As datas de inicio e fin de cada reinado seguen as establecidas pola cronoloxía media.

__TOC__
## Cronoloxía 
### I dinastía: Dinastía Matru ou Amorrea 
### II dinastía: I dinastía do País do Mar 
Esta dinastía non reinou realmente na cidade de Babilonia, só nas terras situadas máis ao sur da rexión mesopotámica. Descoñécese en que anos reinaron.

### III dinastía: Dinastía casita 
Os primeiros nove reis non gobernaron Babilonia, eran xefes tribais dos casitas, pero tradicionalmente inclúennos nas listas reais.

### IV dinastía: II dinastía de Isín 
### V dinastía: II dinastía do País do Mar 
### VI dinastía: Dinastía de Bazi 
### VII dinastía: Dinastía elamita 
### VIII dinastía 
### IX dinastía 
### X dinastía 
### XI dinastía: Dinastía asiria 
### XII dinastía: Dinastía Neobabilonia ou Caldea 
No ano -539, Ciro II o Grande de Persia tomou Babilonia e nunca volveu ser un estado independente.

### Reis persas que utilizaron o título de "Rei de Babilonia" 
Logo dunha serie de rebelións en Babilonia, desde -481 a Xerxes chámano "Rei das nacións" nos documentos babilonios, aínda que "Rei de Babilonia, Rei das nacións" se segue utilizando rara vez.

### Rebeldes babilonios 
## Notas 
## Véxase tamén 
### Outros artigos 
* Reis de Asiria.
*Reis de Sumeria.
1080p

**1080p** é un tipo de sinal de vídeo que se caracteriza por ter 1080 liñas de resolución vertical conseguidas a través da exploración progresiva (*progressive scan*, de aí o *p*) dunha escena, isto é, non entrelazada a diferenza do 1080i. No formato p cada fotograma é proxectado por todas as liñas progresivamente (mellor visualización, aínda que só perceptible para a vista máis sensible), mentres que co formato i cada fotograma é proxectado pola metade das liñas (pares ou impares) alternativamente, ou de forma entrelazada.

O resultado pódese apreciar mediante un monitor ou televisión de alta definición, o seu uso presupón unha relación de aspecto de 16:9, que implica unha resolución horizontal de 1920 píxeles, o que equivale a unha resolución total de 2&nbsp;073&nbsp;600 píxeles (1920x1080). 1080p frecuentemente denomínase en produtos comerciais como *Full HD*.

## Véxase tamén 
### Outros artigos 
* 1080i
BBC HD

**BBC HD** é a cadea de televisión de alta definición 1080i británica pertencente á British Broadcasting Corporation.

## Historia e características
O servizo comezou a emitir en probas o 15 de maio de 2006 e comezou a emitir en servizo completo o 1 de decembro de 2007. O primeiro programa que foi emitido nesta cadea foi *Planet Earth* o día 27 de maio de 2006.

As emisións son de entre seis e nove horas ó día, e inclúen emisións simultáneas con outras cadeas da BBC, como *Doctor Who* ou *Top Gear* e repeticións de programas como *Torchwood* ou *Planet Earth*. Eventos en directo como o Festival de Eurovisión, o Campionato de Wimbledon, o Mundial de Fútbol da FIFA tamén son emitidos nesta cadea en formato de alta definición.

## Véxase tamén 
### Outros artigos 
* BBC
* BBC One
* BBC Two
* BBC Three

### Ligazóns externas 
*BBC HD International 
*BBC HD Australia
Carmela Silva

**María do Carmen Silva Rego**, coñecida como **Carmela Silva**, nada en Vigo o 26 de novembro 1960, é unha política galega do PSdeG.

## Traxectoria 
É licenciada en Dereito e profesora de Educación especial. Nas eleccións xerais do 1996 concorreu na lista do PSdeG-PSOE pola provincia de Pontevedra, sen resultar elixida, pero finalmente accedeu ao posto de deputada trala dimisión de Abel Caballero en novembro de 1997. Co regreso do PSOE ao goberno central en 2004, traballou como asesora da Ministra de Agricultura Elena Espinosa. Tralas municipais de 2007 foi nomeada concelleira non electa no concello de Vigo polo alcalde socialista Abel Caballero, ocupando a dirección de urbanismo.

Nas eleccións xerais de 2008 foi elixida senadora, sendo nomeada portavoz do PSOE en substitución de Joan Lerma.

Nas municipais de 2011 foi elixida concelleira na cidade de Vigo como número 2 da candidatura socialista, sendo primeira tenente de alcalde e mantendo a área de Urbanismo. Uns meses despois, foi a cabeza de lista do PSOE ás eleccións xerais de 2011 pola circunscrición de Pontevedra, onde saíu elixida deputada e foi secretaría segunda da mesa do Congreso.

Tralas eleccións municipais de 2015 volveu a ser concelleira en Vigo e foi elixida presidenta da Deputación de Pontevedra grazas a un pacto entre PSdeG-PSOE e BNG, sendo a primeira vez que os socialistas lograron a presidencia e a primeira muller en ocupala. Nas eleccións municipais de 2019 foi reelixida concelleira e presidenta da Deputación, quedando a tan só 1 deputado e uns poucos votos da maioría absoluta, renovando o pacto de goberno co BNG. Tralo 14 Congreso Nacional do PSdeG, en decembro de 2021, foi elixida presidenta da Executiva Nacional do partido encabezada por Valentín González Formoso.

## Vida persoal 
É nai do futbolista Iago Falque, xogador do Torino FC.

## Notas 
## Véxase tamén 
### Outros artigos 
* Lista de senadores galegos desde a Transición
* Lista de deputados galegos no Congreso desde a Transición
Revisionismo histórico

O **revisionismo histórico** é o estudo e reinterpretación da historia. Ten un uso académico lexítimo malia que é tamén de carácter pexorativo; refírese á reinterpretación de feitos históricos á luz de novos datos, ou novas análises máis precisas ou menos sesgadas de datos coñecidos. O seu uso pexorativo ten que ver coa manipulación da Historia con fins políticos, prescindindo do método científico, razón pola cal decote é considerada unha práctica pseudocientífica, dentro da cal estaría por exemplo o coñecido como negacionismo.

## Véxase tamén 
### Ligazóns externas 
* *El revisionismo histórico español*, artigo de Javier Tusell. 
* O concepto de pseudohistoria
Tubérculo de Darwin

O **tubérculo de Darwin** é un engrosamento cartilaxinoso do bordo da orella, presente en moitos seres humanos, interpretado coma un vestixio da punta da orella común en mamíferos. Trátase dun órgano vestixial, é dicir, un órgano cuxa función orixinal se perdeu durante a evolución. Está presente en arredor dun 10.4% da poboación mundial.

Recibe o seu nome en honor a Charles Darwin, que o describiu no seu libro *The Descent of Man* como exemplo de característica vestixial que indicaba que o home tiña un antepasado común con outros primates, aínda que non foi Darwin quen lle chamou tubérculo de Darwin.

O xene que orixina o tubérculo de Darwin no home hérdase como un carácter autosómico dominante pero ten unha penetrancia xenética incompleta, o que significa que as persoas que posúen o xene non necesariamente presentarán o fenotipo.

## Notas 
## Véxase tamén 
### Outros artigos 
* Estrutura vestixial

### Bibliografía 
* 

### Ligazóns externas 
* * Vestigial organs: Remnants of evolution*
Prepucio sagrado

miniatura|dereita|Representación da circucisión de Xesuscristo.
O **prepucio sagrado** é unha das máis prezadas reliquias católicas relacionadas coa figura de Xesuscristo. Trátase, como o propio nome indica, do prepucio atribuído á figura de Cristo, que sería retirado do seu corpo durante a circuncisión, ritual ao que o pobo xudeu somete a todos os seus rapaces. En diversas ocasións ao longo da historia, varias igrexas ou catedrais reclamaron a súa posesión, algunhas de maneira coetánea, entre elas a de Santiago de Compostela.

Hai varios milagres atribuídos a esta reliquia.

## Notas 
## Véxase tamén
### Ligazóns externas
* *Relics*, artigo na Enciclopedia Católica
Entre nós

***Entre nós*** foi un programa informativo e de entretemento da Televisión de Galicia de emisión diaria e unha hora de duración. Comezou a emitirse o 9 de setembro de 1985 presentado por Xosé Ramón Gayoso, Eva Veiga e Pemón Bouzas.
## Desenvolvemento 
A partir de 1986 forma parte dos Servizos Informativos, modificando o xeito de enfocar as novas e engadiu unha unidade móbil para informar desde o terreo.
Zidani Most

**Zidani Most** é unha vila eslovena de arredor de 300 habitantes situada na confluencia dos ríos Sava e Savinja. O nome vénlle a partir dunha ponte moi próxima ao núcleo de poboación, sendo *Ponte de pedra* a tradución do esloveno *Zidani Most*. Conta cunha estación de trens de certa importante en Eslovenia, con paso de trens internacionais, cara a Austria ou Italia, entroutros países.
China Central Television

[miniatura|Edificio central da CCTV en [Beijing]]

**China Central Television** (**CCTV**,  *中国中央电视台*) é unha cadea de televisión chinesa de titularidade pública administrada pola State Administration of Radio, Film, and Television e que abrangue 19 canles.

## Historia 
O 1 de maio de 1958, Peking Television como se denominaba entón, realizou a primeira transmisión experimental e logo do 2 de setembro comezou a emitir regularmente. O 1 de maio de 1978 cambiou o seu nome a CCTV, por entón as emisións comezaban pola tarde e remataban á medianoite.
A CCTV ata a década de 1990 seguía as directivas do Departamento de Propaganda do Comité Central do Partido Comunista Chinés para o que se podía emitir e o que non pero a partir de entón establéceronse criterios xerais, ningún programa pode ir contra o comunismo, socialismo, o partido e o goberno nin ser sexualmente explícito.
## Canles 
* CCTV-1 Xeral
* CCTV-2 Financeiro
* CCTV-3 Entretemento
* CCTV-4 Internacional en chinés
* CCTV-5 Deportivo
* CCTV-6 Filmes
* CCTV-7 Militar/agricultura
* CCTV-8 Series de televisión 
* CCTV News (English) Información en inglés
* CCTV-10 Ciencia e educación
* CCTV-11 Ópera Chinesa
* CCTV-12 Lei e sociedade
* CCTV-News Informativo en chinés
* CCTV-Children (CCTV-少儿) &ndash; Infantil
* CCTV-Music (CCTV-音乐) &ndash; Música
* CCTV-E Internacional en castelán
* CCTV-F Internacional en francés
* CCTV-العربية Internacional en árabe
* CCTV-Русский Internacional en ruso
* CCTV-HD &ndash; Alta definición
## Notas 
## Véxase tamén
### Ligazóns externas 
Web oficial
CCTV

**CCTV** pode referirse a:
***Circuíto cerrado de televisión**, sistema de vixilancia no que se empregan unhas cámaras que se visualizan nuns monitores e se gravan as imaxes en distintos soportes.
***China Central Television**, televisión chinesa de titularidade pública.
Knut Olav Rindarøy

**Knut Olav Rindarøy**, nado en Molde o 15 de xullo de 1985, é un exfutbolista noruegués, que xogaba de defensa.

## Traxectoria 
Rindarøy comezou a súa carreira profesional en 2003 no Molde FK e desde entón foi titular participando en máis de 100 ocasións co conxunto noruegués actuando no lateral esquerdo do equipo. O seu xogo desatou o interese de numerosos clubs europeos como Everton e Manchester United, conxuntos nos que estivo nun período de proba.

Tras estas probas volve a Noruega onde comezou a súa liga até ser transeferido ao Deportivo da Coruña, en agosto de 2010. O 31 de xaneiro de 2011 anunciouse o seu retorno ao fútbol noruegués. Porén, debido a imposibilidade de xogar no fútbol do seu país, Rindarøy volveu á Coruña até o final da tempada, aínda que xa non dispoñía de ficha e non puido xogar partidos oficiais.

## Notas 
## Véxase tamén 
### Ligazóns externas 
* Datos do xogador en bdfutbol.com
* Datos do xogador na páxina do Molde FK
* Datos do xogador en national-football-teams.com
Epi

**Epi** pode referirse a:

*a illa de **Epi**, en Vanuatu;
*o alcume do xogador de baloncesto **Juan Antonio San Epifanio "Epi"**;
*en pneumoloxía, a **eosinofilia pulmonar iatroxénica**.
***Epi** ou **Ernie** (na versión orixinal en inglés) personaxe de Sesame Street. Véxase Epi e Blas.
* Equipo de protección individual, EPI.
Claudio Morel Rodríguez

**Claudio Marcelo Morel Rodríguez**, nado en Asunción o 2 de febreiro de 1978, é un futbolista paraguaio. Xoga de defensa e o seu actual equipo é o 12 de Octubre FC.

## Traxectoria 
É fillo do exfutbolista Eugenio Morel, afamado xogador da selección de fútbol de Paraguai dos anos '70 e '80. Desde o ano 2004 e até 2010 foi xogador de Boca Juniors, equipo co que gañou dúas Copas Suramericanas, tres Recopas Suramericanas, tres campionatos arxentinos e unha Copa Libertadores de América, nalgúns deles como suplente cando aínda non levaba un tempo considerable no club.

Trátase dun xogador zurdo que pode xogar tanto na posición de segundo zagueiro central, como de lateral pola esquerda, de centrocampista central ou carrileiro pola esquerda. Anteriormente estivo no San Lorenzo, equipo co que gañou unha Copa Mercosur, unha Copa Suramericana e un Torneo Clausura.

O 21 de agosto de 2010 firmou por dúas tempadas co Deportivo da Coruña.

## Palmarés 
;Boca Juniors
* Primeira División: Apertura 2005, Clausura 2006, Apertura 2008
* Copa Suramericana: 2004, 2005
* Recopa Suramericana: 2005, 2006, 2008
* Copa Libertadores: 2007

;Deportivo
* Segunda División: 2011–12

## Notas
Asia Television Limited

**Asia Television Limited** (**ATV**) é unha cadea de televisión de Hong Kong fundada en 1957 co nome de **Rediffusion Television** como a primeira televisión da entón colonia británica, leva o nome actual desde 1982.  Tamén ten licenza desde 2002 para operar na rexión do Delta do Río Perla na República Popular da China.
## Canles 
*ATV Home, en cantonés
*ATV News, en inglés
*ATV Home (America), para América do Norte vía satélite
*HD ATV, alta definición

## Véxase tamén
### Ligazóns externas 
*Web oficial
Ricardo Albisbeascoechea Pertica

**Ricardo Albisbeascoechea Pertica**, coñecido como **Albis**, nado en Mar del Plata o 18 de agosto de 1960, é un exfutbolista hispano-arxentino. Xogaba de centrocampista.

## Véxase tamén 
### Ligazóns externas 
* Datos do xogador en bdfutbol.com
Stranger Than Fiction

***Stranger Than Fiction*** é o oitavo álbum da banda estadounidense de punk rock Bad Religion, editado o 6 de setembro de 1994. Foi o seu primeiro álbum editado na *major* Atlantic Records, e tamén foi a última edición co guitarrista Brett Gurewitz, que volvería á banda sete anos despois.

## Listaxe de cancións
Estrea

miniatura|Preparación dunha estrea en Hollywood Boulevard.
Unha **estrea** é a primeira representación, proxección ou exposición públicas dunha peza teatral, un filme ou unha obra musical, antes do comezo da súa explotación comercial e á cal asisten normalmente unha parte substancial do equipo que traballou na obra, o público asiste por invitación e son xeralmente críticos, persoas relacionados co medio e os seus autores, políticos e xente da cultura. A estrea adoita ir acompañada dunha rolda de prensa ou intervencións do autor, director ou actores e dunha sesión de fotos.

## Cinema e teatro 
miniatura|Posando para os fotógrafos nunha estrea.
A estrea constitúe un acto nos medios, trátase xeralmente de axuntar socios comerciais, críticos e estrelas para presentar a obra e recoller as súas impresións, atraendo a atención do público cara á súa exhibición comercial. A estrea pode ter lugar no transcurso dun festival de teatro ou cinema.

Segundo o historiador Raymond Betts o creador da estrea moderna foi Sid Grauman, propietario do célebre teatro chinés nos Ánxeles.

## Televisión e radio 
Na televisión e na radio a estrea ha entenderse en sentido figurado, xa que se trata dunha primeira difusión a grande escala, que ten como fin a atracción dun máximo de audiencia, tamén pode consistir nun programa que sirva de estrea da nova programación dunha canle ou emisora.

## Véxase tamén 
### Bibliografía 
* Raymond F. Betts: *A history of popular culture: more of everything, faster, and brighter*. Routledge, Nova York e Londres, 2004.
Xinwen Lianbo

**Xinwen Lianbo** (*新闻联播*) é un telexornal da CCTV que se emite desde 1978 e que ademais emiten a maioría das canles públicas rexionais e locais de China.

## Características
O informativo ten unha duración de trinta minutos, son dous os presentadores que saen en pantalla, un home e unha muller que falan nun mandarín formal e rico, emítese ás 19:00 en CCTV-1, CCTV News e unha canle rexional en cada provincia, ás 21:00 CCTV-News repíteo e máis tarde hai emisións dobradas nalgunhas linguas minorizadas como o tibetano ou o mongol, outras moitas emisoras locais e por cable emíteno a diferentes horas, é un dos programas informativos máis vistos do mundo, en 2007 estimábase en 135 millóns só na súa emisión das 19:00.

Como en todos os informativos da República Popular da China a orde das noticias está ditada pola súa importancia sociopolítica, así as novas referentes ao Presidente da República Popular van sempre en primeiro lugar, séguenlle os informes dos membros do Comité Permanente do Politburó do Partido Comunista Chinés. Algunhas resolucións importantes do PCCH ou do goberno lense enteiras despois dos titulares.

## Notas 
## Véxase tamén
### Ligazóns externas
* Web oficial
CCTV-1

**CCTV-1** é a primeira canle da CCTV chinesa, emite por vía terrestre e por cable unha programación xeneralista para todos os públicos.
## Programas 
Entre os programas máis coñecidos da están o Xinwen Lianbo, o informativo das 19:00, O Gran Muíño de Vento no que se emiten debuxos animados ás 17:27 ou Foco ás 19:37 con reportaxes.
## Véxase tamén 
### Ligazóns externas 
Web oficial
Crowdsourcing

O ***crowdsourcing*** é unha estratexia polo xeral empresarial que se vale do traballo colectivo para sacar adiante unha determinada actividade, teña esta unha finalidade económica ou non.

## Características 
O nome vén da union de *crowd* (*multitude*) e *sourcing* (*alimentación/nutrición*), en referencia precisamente a ese traballo comunitario do que se nutre unha determinada empresa. A expresión foi creada polo escritor Jeff Howe e mailo editor da revista tecnolóxica *Wired*, Mark Robinson.

Trátase dun modelo de colaboración diferente ao dos proxectos de código aberto, onde o beneficio da colaboración é mutuo entre os colaboradores. A resolución do código aberto reúne persoas de todo o mundo a través de Internet para crear softwares complexos, como o núcleo Linux, a base de datos MySQL ou o navegador Mozilla, entre outros.

Nos últimos anos a nova vaga de Internet, coñecida como web 2.0 ou a web das redes sociais, evolucionou facilitando a colaboración en proxectos en liña de usuarios sen coñecementos técnicos. A importancia do *crowdsourcing* radica na posibilidade de que unha gran cantidade de participantes entusiastas poidan realizar o traballo dun pequeno grupo de profesionais experimentados.

O *crowdsourcing* parece estar destinada a ser unha das formas máis populares de creación de coñecemento. Se ben é certo que ten detractores que argumentan que "as masas son estúpidas" e o seu reflexo e creacións en moitas oportunidades non ten un resultado de calidade medianamente "aceptable", tamén é certo que certos mecanismos de control fronte á "alimentación" dada polas masas representan un método para lograr acumular valores ou captar a solución óptima a moitos problemas.

## Funcionamento 
Existen diversos tipos de *crowdsourcing*, sendo a fundamental o aumento do valor a través da participación das masas. As masas poden ser usuarios, colaboradores ou persoas que prestan ou ceden recursos, como no programa de investigación SETI.

O *crowdsourcing* non só se utiliza para acumular coñecemento, senón tamén para distribuír cargas de traballo ou focalizar a atención sobre determinado asunto ou obxecto, favorecendo así unha mellora sobre o obxecto focalizado.

## Tipos 
A propia Wikipedia é un dos máis coñecidos exemplos deste tipo de actividade. Miles ou millóns de persoas (multitude) contribúen con artigos, correccións, melloras, imaxes, revisións etc., como con accións puntuais que fan que a propia Wikipedia conteña cada vez máis coñecemento.

En Galiza, en 2010 apareceu unha organización a prol da promoción da lingua galega, GalegoLab, que traballa como un espazo de encontro baseado no crowdsourcing, valéndose da comunidade e poñéndoa en contacto para que diversas ideas e iniciativas acaden financiamento, promoción ou organización.

## Véxase tamén 
### Outros artigos 
* Genius

### Ligazóns externas 
* Crowdsourcing.com .
**The Rise of Crowdsourcing*, reportaxe de Jeff Howe .
Benito Pardo de Figueroa

**Benito Pardo de Figueroa**, nado en Cambados en 1755 e finado en Riga en 1812, foi un militar galego.

## Traxectoria 
Nado no Pazo de Fefiñáns, fillo de Baltasar Pardo de Figueroa e Ana Jacobo, foi un militar innovador da Infantaría Española, que chegou a ser Tenente Coronel na época de Manuel Godoy. Participou na guerra da Independencia dos Estados Unidos. Destacou na carreira diplomática sendo embaixador de España en Berlín e San Petesburgo (1908).

Casou con Adelaida Destrehan, coa que tivo unha filla, Clementina, nada en 1798.

## Obras 
* *Examen analítico del cuadro de la transfiguración de Rafael de Urbino, seguido de algunas observaciones sobre la pintura de los griegos*, París, 1804.

### Traducións 
* *Once odas de Horacio en verso griego*, 1810.

## Véxase tamén 
### Ligazóns externas 
* Un documental recupera la figura del cambadés Benito Pardo de Figueroa
* Intereses económicos e intereses políticos durante la guerra de la independencia: las relaciones hispano-rusas
Esporte Clube Vitória

O **Esporte Clube Vitória** é un club brasileiro de fútbol, da cidade de Salvador, Baía.

## Véxase tamén 
### Ligazóns externas 
* Páxina oficial do Club
Serra do Faro de Avión

A **serra do Faro de Avión** é unha importante elevación ao sur da dorsal galega situada entre os concellos de Melón, Avión e Carballeda de Avia, na provincia de Ourense, e os concellos de Covelo e A Cañiza na provincia de Pontevedra.

## Características
A serra do Faro de Avión está separada da serra do Suído polos ríos Tea e Avia. A súa máxima altura é o monte do mesmo nome, que acada os 1.155 metros. O seu valor ecolóxico é máximo: resulta de capital importancia para as evolucións do lobo e, ademais doutros mamíferos e aves rapaces, tense observado a aguia real e o bufo real. Conserva os restos dalgunha turbeira e carballeiras como a de Prado e a de Avión, dunha apreciable extensión. Mesmo se albisca a orografía dun antigo glaciar.

Esta serra alimenta a cunca do río Miño a través do Brul, o Cerves, o Deva e o Tea. Existen nela paraxes de gran beleza como a fervenza de Tourón e conxuntos dun valor arquitectónico e etnográfico sobresaínte como os cabaceiros de Vivenzo. Pese a todas estas virtudes, esta serra carece de protección. Está moi afectada polos parques eólicos instalados nos seus cumes.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Liméns, O Hío, Cangas

**Liméns** é un lugar da parroquia do Hío no concello pontevedrés de Cangas na comarca do Morrazo. Segundo o IGE, en 2011 tiña 335 habitantes (164 homes e 171 mulleres).

Destaca por ter unha das mellores praias do concello, a praia de Liméns, e adoita ter a Bandeira Azul.

No ano 1987 tiña 223 bateas.

## Lugares e parroquias
### Lugares do Hío
### Parroquias de Cangas
## Notas
Chicho Sánchez Ferlosio

**José Antonio Julio Onésimo Sánchez Ferlosio**, máis coñecido como **Chicho Sánchez Ferlosio**, nado en Madrid o 8 de abril de 1940 e finado o 1 de xullo de 2003, foi un cantautor español, autor dun gran número de temas que, moitas veces, non gravou el mesmo aínda que si outros intérpretes, como Rolando Alarcón, Joan Baez, Soledad Bravo, Víctor Jara, Quilapayún ou Joaquín Sabina. Algunhas destas cancións pasaron a formar parte da tradición popular, como *Gallo rojo, gallo negro*, *La hierba de los caminos*, *La Quinta Brigada* ou *A la huelga*.
                
Era fillo do escritor e membro fundador de Falange Española Rafael Sánchez Mazas, irmán do escritor Rafael Sánchez Ferlosio e mais do matemático e filósofo Miguel Sánchez-Mazas Ferlosio, ademais de tío do xornalista Máximo Pradera.

## Discografía 
Ferlosio, un prolífico compositor, só gravou unha pequena parte do seu repertorio. A súa discografía oficial inclúe un único LP *A contratiempo*. Así, as súas cancións son coñecidas polas interpretacións que delas fixeron artistas como Joaquín Sabina, Amancio Prada, Quilapayún e Soledad Bravo.

A súa discografía non oficial, que consta de catro discos gravados como tal e dous extraídos de filmes documentais nos que participou, pódese atopar en formato dixital en Internet. Consta dos seguintes discos:
* *Spanska motståndssånger* (*Cancións da resistencia española*). Gravado clandestinamente, Madrid, durante os anos 1963-64.
* *Fóra de tempo*. 1978 (Dial Discos S.A., ND 5.016), gravado en novembro e decembro de 1977.
* *Mientras el cuerpo aguante*. Da película do mesmo nome, estreada en 1982, dirixida por Fernando Trueba.
* *Versos retrógrados*. Single. Desde 1982, gravado por Chicho Sánchez Ferlosio e Rosa Jiménez.
* *Romance de Durruti*. Da película *Durruti, anarquista*, 1999 dirixida por Albert Boadella e Jean Louis Comolli.
### Homenaxes 
* *Hasta otro día, Chicho Sánchez Ferlosio*. 2005, póstumo. Gravado e editado por Amancio Prada.
* *Milonga del moro judío*, canción composta por Jorge Drexler e incluída no seu disco *Eco* (2004). Drexler tomou como coro un cuarteto de Sánchez Ferlosio, que glosou en sucesivas décimas:  *Yo soy un moro judío / que vive con los cristianos, / no sé qué Dios es el mío / ni cuáles son mis hermanos.* (*Son un mouro xudeu / que convive con cristiáns, / non sei que Deus é o meu / nin quen son os meus irmáns*).

## Véxase tamén
### Ligazóns externas
* Baúl de Trompetillas
* Canciones de la resistencia española. 1964. Investigación sobre el disco sueco de Chicho Sánchez Ferlosio. 
* Chicho Sánchez Ferlosio (Madrid, cinta original B - verano 1963). Contiene las 6 canciones del LP sueco original
* Fotografía de Chicho Sánchez Ferlosio
* Romancero de Durruti
* Canción de todos: Chicho Sánchez Ferlosio
Pilar Neira

**Pilar Neira Martínez**, nada en Londres en 1963, é unha exfutbolista e adestradora de fútbol galega.

## Traxectoria como xogadora 
Criada na cidade da Coruña, practicou como deportista o fútbol e o balonmán. Comezou xogando ao fútbol en 1976 no Karbo CF, equipo de fútbol feminino que en 1980 sería absorvido polo Deportivo pasándose a chamar Karbo Deportivo co que gañou tres campionatos de España. En 1982 fichou no Maravillas SD e posteriormente polo Brigantium CF, e en 1985 gañou o campionato de España de seleccións territoriais representando a Galicia.

## Traxectoria como adestradora 
En 1982 obtivo o título de adestradora nacional. Como adestradora ascendeu o Orzán SD a Primeira Nacional e gañou tres campionatos de España. Tamén foi adestradora do Imperátor, e dos equipos de fútbol sala da Capela, o Breogán e o Riazor.

En 2007 converteuse na primeira seleccionadora da selección galega de fútbol feminino, posto que ocupou ata 2009.

Ademais, é a presidenta da Asociación de Mulleres Deportistas de Galicia e do Balonmán A Coruña.

## Datos persoais 
Está casada e ten unha filla. É seareira do Deportivo da Coruña.

## Notas